#SciMathus: Geslagsgelykheid in STEM* - Maties Alumni
Daar is 'n sterk korrelasie tussen die onderverteenwoordiging van vroue in die wetenskaplike arena en toegang tot gehalte wiskunde en wetenskap onderwys. Die SciMathUS universiteitsvoorbereidingsprogram het oor die afgelope 20 jaar baie jong vroue die geleentheid gebied om 'n stewige grondslag vir toegang tot hoër onderwys te lê en hul met die vaardighede toe te rus om nie net op universiteit te slaag nie, maar ook vir sukses in hul loopbaan en persoonlike ontwikkeling.
Stories van vroue soos dié van dr. Pumza Ghu, dr. Matlakala Ntsapi en Modesty Lewis is maar net 'n paar van die voorbeelde wat ons steeds inspireer.
Met behulp van jou ondersteuning kan SciMathUS meer geleenthede skep vir jong vroue om hul volle akademiese potensiaal te bereik en ekonomies aktiewe burgers te word wat bydra tot die kennis-ekonomie. Help ons om 'n kritieke massa van hoogs bekwame professionele vrouens in wetenskap, ingenieurswese, tegnologie, medisyne en die ekonomiese en bestuurswetenskappe in ons land te bou.
Alle filantropiese skenkings aan SciMathUS kom in aanmerking vir 'n belastingvoordeel en u sal 'n artikel 18A-kwitansie/belastingsertifikaat ontvang.
https://web-apps.sun.ac.za/donor-contribution-gift/#/home (klik op die SciMathUS oortjie)
SciMathUS bied ook 'n geleentheid aan Suid-Afrikaanse maatskappye om BBSEB-vennootskappe te sluit en telkaartpunte te verwerf.